stanford-oval/wikipedia huggingface dataset:
GSM Suomi

GSM Suomi oli vuosina 2007–2009 toiminut suomalainen matkapuhelinoperaattori ja tieto- ja viestintäteknologian alan palveluyritys.
GSM Suomi toimi aluksi itsenäisenä, minkä jälkeen se myytiin pörssiyhtiö Evialle. GSM Suomen operaattoriliiketoiminta ja asiakkuudet myytiin maakunnallisten puhelinoperaattorien omistamalle Dicamelle huhtikuussa 2009. GSM Suomen Eviaan jääneistä osista muodostettiin Spectrico Oyj, joka kuitenkin meni konkurssiin jo kesäkuussa 2009. Samassa kuussa konkurssiin ajautui myös GSM Suomen ostanut Evia.
Historia

GSM Suomi perustettiin vuonna 2007. Parhaimmillaan GSM Suomi työllisti 200 henkeä ja sen toimitusjohtajana toimi Antti Seistola. Yhtiöllä oli alueellisia toimipisteitä, jotka sijaitsivat Espoossa, Turussa, Vaasassa, Hyvinkäällä, Lahdessa, Oulussa, Kajaanissa, Kuopiossa, Jyväskylässä, Joensuussa, Mikkelissä ja Tampereella. GSM Suomi tuli tunnetuksi Spiidi-liittymistään, jotka takasivat asiakkaiden sakkojen maksamisen, jos nämä kärähtivät kännykkään puhumisesta auton ratissa.
Vuonna 2008 pörssiyhtiö Evia ilmoitti ostavansa yhtiön. Maaliskuun lopussa 2009 yhtiö ilmoitti rahoitustilanteensa vaikeutuneen seurauksella, että yhtiön palkanmaksu työntekijöilleen oli viivästynyt. Kerrottiin, että yhtiön luotonsaanti oli vaikeutunut johtuen yleisestä taloustilanteesta. Aikaisemmin oli informoitu, että Evia lykkäsi vuoden 2008 tilinpäätöksensä julkistusta noin kuukaudella yrityskaupassa ilmenneiden seikkojen takia. Finanssivalvonta (Fiva) oli todennut, että säädösten mukaan hankkijaosapuoli kaupassa olikin GSM Suomi. Yrityskauppa ei ollut järin onnistunut. Operaattorin osista muodostettu Evian tytäryhtiö Spectrico jätti kesäkuun 2009 alussa konkurssihakemuksensa. Markkinointiviestintää harjoittava osa Eviasta, muun muassa vanha Viherjuuri, jäivät pystyyn. Yrityskauppauutinen pompautti hetkeksi Evian kurssin viisinkertaiseksi, sitten yhtiön arvo kutistui takaisin pohjamutiinsa. Huhtikuun 2009 jälkeen kaupankäynti osakkeella keskeytyi.
Dicame Oy osti GSM Suomen operaattoriliiketoiminnan ja siihen liittyvät asiakkuudet 10. huhtikuuta 2009. Kerrottiin, että asiakkaiden liittyminen toiminta jatkuu ennallaan. Dicame Oy:n omistajiksi tulivat Pohjanmaan Puhelin Oy, Pohjois-Hämeen Puhelin Oy, Ikaalisten-Parkanon Puhelin Osakeyhtiö ja Telekarelia Oy sekä Jari Isola ja Juha Kämppi. Kämppi oli siirtynyt GSM Suomeen syksyllä 2007 myytyään Wireless House -nimisen langattomiin ratkaisuihin erikoistuneen yhtiönsä GSM Suomelle. Isola ja Kämppi erosivat GSM Suomen palveluksesta vähän ennen taloussotkujen julkistamista helmikuussa 2009.
GSM Suomen toiminnot ostanut Dicame lopetti GSM Suomen nettisivut marraskuussa 2009. Dicame jatkoi matkapuhelinpalveluiden tarjoamista, kunnes itse meni konkurssiin 2013.
Talousrikokset

GSM Suomi vääristeli kirjanpitoaan ja sai tuloksensa näyttämään miljoonia euroja liian suurelta. Yhtiö erehdytti pankkia rahoittamaan yritysjärjestelyä, jolla GSM Suomen osakkeet myytiin Evialle. Yhtiössä määräysvaltaa käyttänyt Tuomo Ahonen tuomittiin vuonna 2019 Helsingin hovioikeudessa neljäksi vuodeksi ehdottomaan vankeuteen törkeistä petoksista, törkeistä kirjanpitorikoksista ja rekisterimerkintärikoksista. GSM Suomen hallituksen puheenjohtaja Max Söderström sai 3 vuoden ja 8 kuukauden tuomion. Myös yhtiön työntekijöitä tuomittiin vankeuteen samassa talousrikosvyyhdissä. Tuomo Ahonen pakoili poliisia Espanjassa ja oli jonkin aikaa Europolin etsityimpien rikollisten listalla.
Aiheesta muualla

http://www.gsm-suomi.fi/
Gex (pelisarja)

| Gex |
| --- | --- |
Kehittäjä:  Crystal Dynamics
Lajityyppi:  tasohyppely
Aiheesta muualla
MobyGames
Lisää peliartikkeleitaVideopelien teemasivulla
Gex on Crystal Dynamicsin kehittämä tasohyppelypelien sarja, joissa ohjataan samannimistä gekkoa.
Pelit

Gex (1995), 3DO, PlayStation, Sega Saturn, Windows
Gex 3D: Enter the Gecko (1997), Nintendo 64, PlayStation, Windows
Gex: Enter the Gecko (1998), Game Boy Color
Gex 3: Deep Pocket Gecko (1999), Game Boy Color
Gex 3: Deep Cover Gecko (1999), Nintendo 64, PlayStation
Aiheesta muualla

Pelisarja MobyGamesissä (englanniksi)
Goodbye (The Humansin kappale)

|  Goodbye |
| --- | --- |

Kappaleen tiedot
Esittäjä(t):  The Humans
Levy-yhtiö:  Roton
Kesto:  03:00
Tyylilaji:  poprock
Julkaistu:  12. tammikuuta 2018
Säveltäjä(t):  Alexandru Matei Alin Neagoe
Sanoittaja(t):  Cristina Caramarcu
Tuottaja(t):  Cristina Caramarcu
Euroviisutiedot
Vuosi:  2018
Maa:  Romania
Kieli:  englanti
Sijoitus:  –.
Pisteet:  –
Sijoitus semifinaalissa:  11.
Pisteet semifinaalissa:  107
Video:  videolinkki
Goodbye on romanialaisen yhtyeen The Humansin esittämä kappale, jolla he edustivat Romaniaa vuoden 2018 Eurovision laulukilpailussa.
Kappale kilpaili Euroviisujen toisessa semifinaalissa, jossa se sijoittui yhdenneksitoista ja täten karsiutui finaalista.
The Humans esittämässä kappalettaan Euroviisujen toisen semifinaalin harjoituksissa.
Giancarlo Bergamini

| Mitalit> Maa:   Italia.Miesten miekkailu. Olympialaiset  | Mitalit> Maa:   Italia.Miesten miekkailu. Olympialaiset  | Mitalit> Maa:   Italia.Miesten miekkailu. Olympialaiset  | Maa:   Italia> Miesten miekkailu. |
| --- | --- | --- | --- |
|  Kultaa | Melbourne 1956 | floretti, joukkuek. |  |
|  Hopeaa | Helsinki 1952 | floretti, joukkuek. |  |
|  Hopeaa | Melbourne 1956 | floretti, yksilök. |  |
Giancarlo Bergamini (2. elokuuta 1926 Milano – 4. helmikuuta 2020 Lanzo d’Intelvi) oli italialainen miekkailija, olympiavoittaja ja maailmanmestari.
Bergamini voitti floretilla Melbournessa 1956 olympiakultaa joukkuekilpailussa ja hopeaa yksilökilpailussa. Aiemmin Helsingin kesäolympialaisissa 1952 hän oli saavuttanut floretilla hopeaa joukkuekilpailussa ja sijoittunut yksilökilpailussa kahdeksanneksi. MM-kilpailuissa Bergamini saavutti kolme mitalia kutakin väriä. Hänestä tuli floretilla maailmanmestari yksilökilpailussa vuonna 1958 sekä joukkuekilpailussa vuosina 1954 ja 1955. Bergamini kuoli 93-vuotiaana 4. helmikuuta 2020.
Aiheesta muualla

Giancarlo Bergamini Kansainvälinen olympiakomitea. (englanniksi)
Forenom

| Forenom Oy |
| --- | --- |
Tunnuslause:  Stay easy
Yritysmuoto:  Osakeyhtiö
Perustettu:  2001
Toimitusjohtaja:  Jussi Saarinen 
Kotipaikka:  Helsinki
Toiminta-alue:  Pohjoismaat
Toimiala:  asuntojen vuokraus
Liikevaihto:  77,3 miljoonaa euroa (2019) 
Nettotulos:  8 miljoonaa euroa (2019) 
Henkilöstö:  214 (2019)
Emoyhtiö:  Bravedo-konserni
Omistaja:  Capman, Suomen Teollisuussijoitus, Bravedo
Kotisivu:  www.forenom.com
Infobox OKVirheellinen NIMI-arvo: 
Forenom on suomalainen Pohjoismaissa toimiva majoitusalan yritys, joka tarjoaa tilapäiseen asumiseen kalustettuja asuntoja, huoneistohotelleja ja hostellimajoitusta. Forenomin asiakkaita ovat esimerkiksi yritykset, jotka vuokraavat asuntoja työntekijöilleen.
Organisaatio

Vuonna 2018 Forenomin pääomistajia olivat Capmanin rahasto ja Suomen Teollisuussijoitus, Barona-konserni omisti yrityksestä 34 prosenttia. 2018 Forenomilla oli Pohjoismaissa yhteensä 25 toimistoa, joista 14 oli Suomessa, pohjoisin Rovaniemellä.
Forenom kuuluu Bravedo-konserniin, joka toimi vuoteen 2019 asti nimellä Barona Group. Bravedoon kuuluu yli 20 eri yritystä, jotka toimivat työelämän, eri teknologioiden sekä sosiaali- ja terveyspalveluiden parissa.
| Nimi | Yritystunnus | Toimintamaa |
| --- | --- | --- |
| Forenom Oy | 1633241-3 | Suomi |
| Forenom Holding Oy | 2798054-7 | Suomi |
| Forenom Group Oy | 2798053-9 | Suomi |
| Forenom Corporate Apartments Oy | 2582145-4 | Suomi |
| Forenom AS | 913760603 | Norja |
| Forenom ApS | 37401498 | Tanska |
| Forenom Apartments AB | 556076-6254 | Ruotsi |
| Logitjänst Forenom AB | 556790-4155 | Ruotsi |
Palvelut

Forenom tarjoaa tilapäiseen asumiseen kolmenlaista asumista: kalustettuja asuntoja, huoneistohotelleja sekä hostellimajoitusta. Lisäksi se järjestänyt liikuteltavia majoitustiloja esimerkiksi Äänekosken paperitehtaan työntekijöille.
Forenomin asiakkaita ovat useimmiten yritykset, jotka vuokraavat asuntoja työntekijöilleen sekä vakuutusyhtiöt, jotka vuokraavat asuntoja tilapäismajoituksena palo- ja vesivahinkoasiakkaille. Tilapäismajoitusta tarvitsevat etenkin it-alan työntekijät, insinöörit, koodarit, konsultit, rakennusmiehet sekä teollisuuden ammattilaiset. Kalustetuissa asunnoissa viivytään tavallisesti muutama kuukausi, huoneistohotelleissa taas muutama viikko. Yrityksille pitempiaikainen asuminen tulee edullisemmaksi kuin hotelliasuminen.
Aiheesta muualla

Forenomin kotisivut
Golden Reel -palkinto

Golden Reel -palkinto (MPSE Golden Reel Award) on Yhdysvalloissa vuosittain Motion Picture Sound Editors -säätiön jakama palkinto parhaille televisioiden ja elokuvien audiolle, kuten äänieditoinnista, äänitehosteista, parhaasta musiikista ja vuorosanojen editoinnista. Palkintoa on jaettu vuodesta 1954 alkaen.
Aiheesta muualla

Virallinen sivusto
Gironde (estuaari)

Gironden sijainti kartalla.
Hinaaja vetää rahtilaivaa Girondella Bordeaux'n satamaan.
Gironde on Garonne- ja Dordogne-jokien yhteinen estuaari, joka sijaitsee Lounais-Ranskassa Biskajanlahden rannalla. Se on Länsi-Euroopan laajin estuaari ja on noin 65 kilometriä pitkä ja suultaan 11 kilometriä leveä. Sen mukaan on saanut nimensä myös sen eteläpuolella sijaitseva Gironden departementti. Gironden perukassa lähellä Garonnen ja Dordognen yhtymäkohtaa sijaitsee Bordeaux.
Gironde on purjehduskelpoinen, vaikkakin voimakas vuorovesi vaikeuttaa vesiliikennettä siellä. Bordeaux onkin huomattava satamakaupunki ja Gironden rannalla on useita muitakin satamia.
Aiheesta muualla

Kuvia tai muita tiedostoja aiheesta Gironde (estuaari) Wikimedia Commonsissa
Gkýzi

| Gkýzi Γκύζη |
| --- | --- |
 Kaupungin kartta, jossa Gkýzi korostettuna.
Kaupunki:  Ateena, Attika, Kreikka
Suuralue:  7.
Koordinaatit:  37°59′27″N, 23°44′46″E
Lähialueet:  Ampelókipoi, Neápoli, Pedíon Áreos, Polýgono
Gkýzi (kreik. Γκύζη; myös Gízi, Gkízi, Gýzi) on kaupunginosa Ateenassa Kreikassa. Se sijaitsee Ateenan ydinkeskustan koillispuolella ja kuuluu kaupungin 7. suuralueeseen. Se käsittää alueen Alexándras-valtakadun pohjoispuolella.
Gkýzi on nimetty taidemaalari Nikólaos Gýzisin mukaan. Se on rakennettu suureksi osaksi 1960- ja 1970-luvuilla. Kaupunginosassa sijaitsee muun muassa Suomen Ateenan-instituutin asuntola Koroneos-talo.
Kaupunginosan luonaispuolella sijaitsee Neápolin kaupunginosa, itäpuolella Ampelókipoi, pohjoispuolella Polýgono ja länsipuolella Pedíon Áreos.
Girona (maakunta)

Girona (esp. Gerona) on maakunta Välimeren rannalla itäisessä Espanjassa Katalonian itsehallintoalueen pohjoisosassa. Sen rajanaapureita ovat Ranska ja Andorra sekä Lleidan (Lérida) ja Barcelonan maakunnat. Gironan maakuntaan kuuluva Llívian kunta on Espanjan eksklaavi, sillä se on kokonaan Ranskan ympäröimä.
Maakunnan väkiluku on 755 716 (vuonna 2017), joista noin kahdeksasosa asuu pääkaupungissa Gironassa. Muita tärkeitä kaupunkeja ovat Figueres (Figueras), Olot, Banyoles, Besalú ja Lloret de Mar.
Girona on maantieteellisesti Katalonian monimuotoisin maakunta. Gironan pitkä Välimeren rantaosuus tunnetaan nimellä Costa Brava. Se on jyrkkien merenrantakallioiden ja tasaisten suistoalueiden muodostama kokonaisuus. Gironan alueella Garrotxan piirikunnassa (comarca) on sammuneita tulivuoria ja pohjoisessa se rajoittuu Pyreneiden vuoristoon.
Aiheesta muualla

Kuvia tai muita tiedostoja aiheesta Girona (maakunta) Wikimedia Commonsissa
Espanjan maakunnat
Álava
Albacete
Alicante
Almería
Asturia
Ávila
Badajoz
Baleaarit
Barcelona
Biskaja
Burgos
Cáceres
Cádiz
Castellón
Ciudad Real
Córdoba
A Coruña
Cuenca
Gipuzkoa
Girona
Granada
Guadalajara
Huelva
Huesca
Jaén
Kantabria
León
Lleida
Lugo
Madrid
Málaga
Murcia
Navarra
Ourense
Palencia
Las Palmas
Pontevedra
La Rioja
Salamanca
Santa Cruz de Tenerife
Segovia
Sevilla
Soria
Tarragona
Teruel
Toledo
Valencia
Valladolid
Zamora
Zaragoza
Georg Luger

| Georg Luger |
| --- | --- |
 Luger vuonna 1906
Henkilötiedot
Syntynyt: 6. maaliskuuta 1849 Steinach am Brenner, Tirolin herttuakunta, Itävallan keisarikunta
Kuollut: 22. joulukuuta 1923 (74 vuotta) Berliini, Weimarin tasavalta
Ammatti:  kirjanpitäjä, asesuunnittelija
Puoliso:  Elisabeth Josefa Dufek
Lapset:  Georg Franz Luger Julius Wilhelm Bartholomaeus Luger Friedrich Alexander Georg Luger
Muut tiedot
Merkittävät teokset: Parabellum P08 9×19 mm Parabellum
Georg Johann Luger (6. maaliskuuta 1849 – 22. joulukuuta 1923) oli itävaltalainen asesuunnittelija. Hän suunnitteli kuuluisan Parabellum P08 -pistoolin, joka tunnetaan Yhdysvalloissa nimeltä Luger, sekä 9×19 mm Parabellum -patruunan.
Elämä

Georg Luger syntyi Steinach am Brennerissa Tirolin herttuakunnassa Itävallan keisarikunnassa tohtori Bartholomaeus von Lugerille, joka oli kirurgi. Lugerin syntymän jälkeen perhe muutti Italiaan, jossa tohtori Luger opetti Padovan yliopistossa. Georg varttui kaksikielisenä: hänen toinen äidinkielensä oli italia. Hän suoritti Grundschulen ja lukion Itävallan Padovassa. Valmistumisen jälkeen hänen vanhempansa lähettivät hänet Wieniin, jossa hän opiskeli nykyisen Vienna Business Schoolin edeltäjässä Wiener Handelsakademia -koulussa.
19. joulukuuta 1867 17-vuotias Luger ilmoittautui vapaaehtoisesti asepalvelukseen. Hyvänä ampujana tunnetusta Lugerista tuli korpraali 1. kesäkuuta 1868.
Luger meni naimisiin Elisabeth Josefa Dufekin kanssa vuonna 1873. He muuttivat Wieniin, jossa heidän kolme lastaan syntyivät. Heidän ensimmäisestä pojastaan Georg Franzista tuli myöhemmin insinööri. Toinen poika, Julius Wilhelm Bartholomaeus, syntyi 16. maaliskuuta 1880. Hän kuoli sodassa vuonna 1914. Heidän kolmas poikansa Friedrich Alexander Georg syntyi 26. huhtikuuta 1884.
Aiheesta muualla

Kuvia tai muita tiedostoja aiheesta Georg Luger Wikimedia Commonsissa
Georg Luiga

Georg Luiga
Georg Eduard Luiga (1866–1936) oli virolainen toimittaja ja kirjailija. Hän oli Päevalehden päätoimittaja 1908–1934. Vuonna 1919 hän oli Viron Helsingin-lähetystön lehdistöavustaja. Hän julkaisi runoja ja novelleja.
Luiga oli nuorena kansakoulunopettajana ja myöhemmin kymmenen vuotta vuoteen 1901 Volgan varrella ja Siperiassa virolaisten siirtokunnissa. Hän oli kahdeksan vuotta Tallinnan kaupunginvaltuuston jäsen.
Teokset

Laulud (1888)
Uued laulud (1901)
Omad vitsad (1900)
Vägivalla maal (1913).
Aiheesta muualla

Georg Luiga, Eesti biograafiline andmebaas ISIK (Arkistoitu – Internet Archive) (viroksi)
Førren kirkko

| Førren kirkko Førre kyrkje |
| --- | --- |
 Kirkko vuonna 2018.
Sijainti:  Tysvær, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1893
Suunnittelija:  Tjerand T. Solheim
Materiaali:  puu
Istumapaikkoja:  350
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Førren kirkko (norj. Førre kyrkje) on Tysværin kunnassa Rogalandin läänissä Norjassa sijaitseva puinen pitkäkirkko vuodelta 1868.
Aiheesta muualla

Kuvia tai muita tiedostoja aiheesta Førren kirkko Wikimedia Commonsissa
Foreign Beggars

Foreign Beggars on englantilainen hip-hop ja dubstep -yhtye. Ryhmä koostuu neljästä artistista, jotka yksilöllisesti tunnetaan nimillä Orifice Vulgatron (MC), Metropolis (MC), DJ Nonames ja Dag Nabbit (tuottaja). Orifice Vulgatron ja Metropolis loivat Noisian kanssa sivuprojektin "I Am Legion". He julkaisivat yhteistyössä albumin "I Am Legion" 2. syyskuuta 2013.
Historia

Orifice Vulgatron ja Dag Nabbit tapasivat Dubaissa soittaen metalli-, grunge- ja indiebändeissä 1993. He myöhemmin muodostivat Hip-hop musiikkia tekevän ryhmän 1996/1997 and pian alkoivat pitämään DnB ja Rave juhlia liikuntahalleissa ja palloiluhalleissa. Dag Nabbit muutti Norjaan vuonna 1998, Orifice Vulgatron muutti Lontooseen vuonna 1999, kummatkin jatkoivat tuottamista, ja esiintymistä.
DJ Nonames tapasi Metropoliksen yliopistossa vuonna 2000. He pian liittyivät Hip-hop yhtyeeseen "Focused Few" ja alkoivat pitämään "varastobileitä". Orifice Vulgatron tutustui Nonamesiin DJ Gizrockin kautta, joka oli silloin osa Mixologists Crewiä. Orifice Vulgatron työsti ääniä ja valoja "The Wizard of Oz"ia varten, jossa Nonames teki soundia Technics 1210:llä ja Vestax 05:lla. 2002 vuoden lopussa Orifice Vulgatron ja Dag Nabbit päättivät julkaista Foreign Beggarsin heidän omalla merkillä Dented Recordsilla, ja alkoivat esiintymään ja äänittämään DJ Nonamesin, Metropoliksen ja beatboxerin Shlomon kanssa.
Diskografia > Albumit

Asylum Speakers (2003, Dented)
Bukkake Ski Trip (2006, Dented)
Stray Point Agenda (2006, Dented)
Asylum Agenda (2008)
United Colours Of Beggattron (2009, Dented)
Beggattron Remixed (2010, Dented)
The Uprising (2012, mau5trap)
I Am Legion (Noisian kanssa) (2013, Division/OWSLA/Par Excellence)
48 (2017)
2 2 K A R M A (2018)
Matriachy (2019)
Diskografia > Singlet ja EP:t

"Where Did the Sun Go?" (2002, Dented)
"Seasons Beatings" (2003, Dented)
"Hold On" / "Frosted Perspects" (2003, Dented)
Crypt Drawl (2005, Dented)
"Let Go" (2005, Dented)
"Slow Broiled Ilk" (2006, Dented)
"In It for a Minute" / "Black Hole Prophecies" (2007, Dented)
"Hit That G@$h" (vs. Rouge À Levres) (2008, Dented)
"Contact" (Noisian kanssa) (2009, Dented)
"Seven Figure Swagger" / "Don't Dhoow It" (2009, Dented)
"No Holds Barred" / "Get a Bit More" (2010, Never Say Die)
Beggattron Remixed EP 1 (2010, Dented)
Beggattron Remixed EP 2 (2010, Dented)
"Badman Riddim (Jump)" (Vato Gonzalesin kanssa) (2011, Ministry of Sound)
The Harder They Fall EP (2011, Never Say Die)
"Still Getting It" (2011, Never Say Die)
"Palm of My Hand" (2012, mau5trap)
"Flying To Mars" (2012, mau5trap)
"Anywhere" (2012, mau5trap)
"Apex" (2012, mau5trap)
Modus EP (2014, Par Excellence)
"The Bits" (feat. Asa & Sorrow) / "100 Standard" (feat. Fracture, Machinedrum ja Ocean Wisdom) (2016, Par Excellence)
"Toast" (feat. Alix Perez, Izzie Gibbs, Dizmack & SGT. Pokes) (2017, Foreign Beggars Live Ltd.)
Aiheesta muualla

Viralliset sivut (Arkistoitu – Internet Archive) (englanniksi)
Gary Waissi

Gary R. Waissi (s. 1950 Tampere) on amerikansuomalainen tekniikan tohtori, joka on toiminut vuodesta 2006 Arizonan osavaltionyliopiston professorina ja sitä ennen 1986–2006 Michiganin yliopiston johtamiskorkeakoulun professorina. Hän on toiminut Suomen kunniakonsulina Michiganissa 1998–2006 ja sen jälkeen Arizonassa ja New Mexicossa.
Waissi valmistui rakennusinsinööriksi Darmstadtin teknillisestä yliopistosta 1975, tekniikan tohtoriksi Michiganin yliopistosta 1985 ja tekniikan lisensiaatiksi Espoon Teknillisestä korkeakoulusta 1989. 1980-luvun alussa hän toimi eri tehtävissä Nigeriassa ja on sen jälkeen hoitanut tietojenkäsittelyhankkeita Azerbaidžanissa, Ukrainassa ja Uzbekistanissa.
Gary Waissi tutkii ja opettaa ilmailu- ja puolustusteollisuuden alihankkijayhteistyötä. Hän on kehitellyt myös uudenlaista bokserimoottoria, jossa nokka-akselia muistuttavan kampiakselin ansiosta ei tarvita mäntien kiertokankia..
Geylang Bahrun metroasema

Geylang Bahru on Singaporen Mass Rapid Transit -metrojärjestelmän asema Kallang Bahrun ja Geylang Bahrun risteyksessä Kallangissa Singaporen keskisellä suuralueella. Se avattiin 21. lokakuuta 2017 osana Downtown Linen itäistä jatketta.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
Downtown Line
| DT1 Bukit Panjang | 6:00 |  | 6:18 |  | 0:04 |  |  |
| DT35 Expo | 5:59 |  | 6:19 |  | 0:18 |  |  |
Aiheesta muualla

Kuvia tai muita tiedostoja aiheesta Geylang Bahrun metroasema Wikimedia Commonsissa
| 0 | 1 | 2 |
| --- | --- | --- |
| Edeltävä asema: Bendemeer | Downtown Line | Seuraava asema: Mattar |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Geylang Bahru MRT Station
Käännös suomeksi
Gkráva

| Gkráva Γκράβα |
| --- | --- |
 Kaupungin kartta, jossa Gkráva korostettuna.
Kaupunki:  Ateena, Attika, Kreikka
Suuralue:  5.
Koordinaatit:  38°00′41″N, 23°44′27″E
Lähialueet:  Ágios Loúkas, Galátsi, Kypriádou, Patísia
Gkráva (kreik. Γκράβα; transl. myös Gráva) on kaupunginosa Ateenassa Kreikassa. Se sijaitsee Ateenan pohjoisosissa ja kuuluu kaupungin 5. suuralueeseen.
Gkrávassa sijaitsee suuri Gkrávan koulukeskus, jossa toimii yhteensä 24 ala- ja yläkoulua, lyseota ja päiväkotia. Kaupunginosan pohjoispuolella sijaitsee Kypriádoun kaupunginosa, länsipuolella Ágios Loúkas ja Patísia, ja itäpuolella Galátsin kaupunki.
Ateenan kaupunginosat ja alueet
Aérides
Ágios Artémios
Ágios Elefthérios
Ágios Loúkas
Ágios Nikólaos
Ágios Panteleímonas
Akadimía
Akadimía Plátonos
Akrópoli
Ampelókipoi
Anafiótika
Anáktora
Asteroskopeío
Attikí
Chílton
Elaiónas
Ellinoróson
Erythrós Stavrós
Evangelismós
Exárcheia
Filopáppou
Girokomeío
Gkázi
Gkráva
Gkýzi
Goudí
Goúva
Ilísia
Kallimármaro
Kansallispuutarha
Kerameikós
Klafthmónos
Kolokynthoú
Kolonáki
Kolonós
Koukáki
Kountouriótika
Kynosárgous
Kypriádou
Kypséli
Lampriní
Lófos Skouzé
Lykavittós
Makrygiánni
Metaxourgeío
Mets
Monastiráki
Néa Filothéi
Neápoli
Néos Kósmos
Omónoia
Pagkráti
Patísia
Pedíon Áreos
Pefkákia
Petrálona
Pláka
Plateía Amerikís
Plateía Koliátsou
Plateía Koumoundoúrou
Plateía Mavíli
Plateía Viktorías
Polýgono
Profítis Daniíl
Profítis Ilías
Promponás
Psyrí
Rizoúpoli
Rouf
Sepólia
Stathmós Larísis
Sýntagma
Thiseío
Thymarákia
Treis Géfyres
Váthi
Votanikós
Záppeio
Gary Webb

Gary Stephen Webb (31. elokuuta 1955 – 10. joulukuuta 2004) oli yhdysvaltalainen tutkiva journalisti, jonka artikkelisarja Dark Alliance julkaistiin San Jose Mercury News -lehdessä vuonna 1996. Webb tutki Nicaraguan contrien 1980-luvulla käymää kokaiinikauppaa, jolla he rahoittivat toimintaansa.  Webbin mukaan CIA tiesi huumekaupasta, jonka merkittävä kohdemaa Yhdysvallat oli, ja Ronald Reaganin hallinto suojeli joitakin henkilöitä joutumasta syytteeseen.
Dark Alliance oli vuoden 1996 puhutuin lehtijuttu Yhdysvalloissa ja yksi vuosikymmenen merkittävimmistä. Juttu vaikutti internetin yleistymiseen, koska Webb julkaisi todistusaineistoa netissä ja monet käyttivät nettiä ensimmäisen kerran elämässään nähdäkseen juttuun liittyviä todisteita ja artikkeleita. Valtamediassa Dark Alliance ei saanut hyvää vastaanottoa ja sen uskottavuutta epäiltiin. Webb siirrettiin toisiin tehtäviin työpaikallaan ja lopulta hän irtisanoutui.
Maaliskuussa 1998 CIA julkisti oman tutkimusraportin, jossa se myönsi että tiedustelupalvelu oli peitellyt contrien huumesalakuljetuksia yli kymmenen vuotta. Raportti ei herättänyt tuolloin suurta huomiota muun muassa siksi, että Lewinsky-skandaali oli silloin kuumimmillaan ja tiedotusvälineet keskittyivät mieluummin siihen. Webbille CIA:n raportin julkistamisesta ei koitunut mitään arvostuksen nousua eikä parannusta työtilanteeseen.
Joulukuussa 2004 Webb löydettiin kuolleena. Kuolinsyyksi todettiin itsemurha, vaikka häntä oli ammuttu kahdesti päähän.
Lokakuussa 2014 sai ensi-iltansa Gary Webbistä ja Dark Alliancesta kertova elokuva Kill the Messenger. Sen on tuottanut Jeremy Renner, joka näyttelee elokuvan pääroolin.
Gary Tobian

| Mitalit | Mitalit | Mitalit |  |
| --- | --- | --- | --- |
|  Gary Tobian |  Gary Tobian |  Gary Tobian |  |
Maa:   Yhdysvallat
Miesten uimahypyt
|  Olympialaiset  |  Olympialaiset  |  Olympialaiset  |  |
|  Kultaa | Rooma 1960 | 3 m ponnahduslauta |  |
|  Hopeaa | Melbourne 1956 | 10 m kerroshypyt |  |
|  Hopeaa | Rooma 1960 | 10 m kerroshypyt |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Chicago 1959 | 3 m ponnahduslauta |  |
|  Pronssia | México 1955 | 10 m kerroshypyt |  |
Gary Milburn Tobian (s. 14. elokuuta 1935 Detroit, Michigan) on entinen yhdysvaltalainen uimahyppääjä. Hän sai yhden kultamitalin ja kaksi hopeaa kesäolympialaisissa vuosina 1956 ja 1960. Hän voitti uimahypyissä kahdeksan kansallista AAU-titteliä, ja hänet otettiin International Swimming Hall of Fameen vuonna 1978.